2016. gada Noteikumi Nr.

Rīgā (prot. Nr. .§)

**Grozījumi Ministru kabineta 2015. gada 14. jūlija noteikumos Nr. 389 "Darbības programmas "Izaugsme un nodarbinātība" 3.4.2. specifiskā atbalsta mērķa "Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2015. gada 14. jūlija noteikumos Nr. 389 "Darbības programmas "Izaugsme un nodarbinātība" 3.4.2. specifiskā atbalsta mērķa "Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās" īstenošanas noteikumi" (Latvijas Vēstnesis, 2015, 137. nr.) šādus grozījumus:

1. Papildināt 5. punktu aiz vārda "veidā" ar vārdiem "divās projektu iesniegumu atlases kārtās".

2. Papildināt noteikumus ar 7.1 punktu šādā redakcijā:

"7.1 Specifiskajam atbalstam plānotais finansējums sadalījumā pa projektu iesniegumu atlases kārtām ir šāds:

7.1 1. pirmajā projektu iesniegumu atlases kārtā pieejamais finansējums ir 8 601 167 *euro*, tai skaitā Eiropas Sociālā fonda finansējums – 7 310 992 *euro* un valsts budžeta finansējums – 1 290 175 *euro*;

7.1 2. otrajā projektu iesniegumu atlases kārtā pieejamais finansējums ir 300 000 *euro*, tai skaitā Eiropas Sociālā fonda finansējums – 255 000 *euro* un valsts budžeta finansējums – 45 000 *euro*."

3. Aizstāt 9.2. apakšpunktā vārdu "projekts" (attiecīgā locījumā) ar vārdu "projekti" (attiecīgā locījumā).

4. Izteikt 10. punktu šādā redakcijā:

"10. Projekta iesniedzējs:

10.1. specifiskā atbalsta pirmajā projektu iesniegumu atlases kārtā ir tiešās valsts pārvaldes iestāde, kas:

10.1.1. nodrošina valsts pārvaldes un cilvēkresursu attīstības politikas izstrādi, koordinē un pārrauga tās ieviešanu, kā arī īsteno labāka regulējuma politiku, – Valsts kanceleja;

10.1.2. īsteno valsts politiku valsts civildienesta ierēdņu un valsts pārvaldes darbinieku izglītības un profesionālās kvalifikācijas paaugstināšanas jomā, lai sagatavotu augsti kvalificētu un profesionālu valsts pārvaldes personālu, – Valsts administrācijas skola;

10.2. specifiskā atbalsta otrajā projektu iesniegumu atlases kārtā ir neatkarīga koleģiāla augstākā revīzijas iestāde, kas veic revīzijas atbilstoši Latvijas Republikā atzītiem starptautiskajiem revīzijas standartiem, – Valsts kontrole."

5. Izteikt 15.3. apakšpunktu šādā redakcijā:

"15.3. apmācību, semināru, konferenču un pieredzes apmaiņas organizēšana, dalība un īstenošana, tai skaitā ārpus Eiropas Savienības, un ekspertu piesaiste projektu īstenošanas un apmācību atbalsta darbību nodrošināšanai."

6. Papildināt 17.2.3. apakšpunktu aiz vārda "mācību" ar vārdu "izmaksas".

7. Aizstāt 23. punktā vārdu "atlases" ar vārdiem "atlases abās kārtās".

8. Papildināt noteikumus ar 24.5. apakšpunktu šādā redakcijā:

"24.5. uzkrāj datus par projekta ietvaros atbalstu saņēmušajām personām atbilstoši normatīvajiem aktiem, kas nosaka Eiropas Savienības struktūrfondu un Kohēzijas fonda projektu pārbaužu veikšanas kārtību 2014.–2020. gada plānošanas periodā, un maksājuma pieprasījuma veidlapā noteiktajiem datiem, kas izriet no Eiropas Parlamenta un Padomes 2013. gada 17. decembra Regulas Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006, 1. pielikumā ietvertajiem Eiropas Sociālā fonda kopējiem tūlītējiem rezultāta rādītājiem, tai skaitā pēc aiziešanas (pēc dalības pasākumā) izglītībā vai apmācībā iesaistītie dalībnieki, pēc aiziešanas (pēc dalības pasākumā) kvalifikāciju ieguvušie dalībnieki un nelabvēlīgā situācijā esošie dalībnieki, kas pēc aiziešanas (pēc dalības pasākumā) sākuši darba meklējumus, iesaistījušies izglītībā vai apmācībā, kvalifikācijas ieguvē, nodarbinātībā, tostarp pašnodarbinātie. Informācijas uzkrāšana par Eiropas Sociālā fonda kopējo tūlītējo rezultāta rādītāju ir attiecināma uz apmācībām, kuru ilgums pārsniedz 64 apmācību stundas."

Ministru prezidents Māris Kučinskis

Finanšu ministre Dana Reizniece-Ozola

Iesniedzējs:

Ministru prezidents\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Māris Kučinskis

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_ Mārtiņš Krieviņš

2016.05.06. 10:21

550

Balode 67082917

[Dace.Balode@mk.gov.lv](mailto:Dace.Balode@mk.gov.lv)